Olympiamitalistilta harvinainen mielipide Johaugin dopingselityksestä - "Ei mitään syytä epäillä"
Perjantai 11.11.2016 klo 13.54 Therese Johaugin käry herätti hiihtoihmisissä vahvoja tunnereaktioita. Therese Johaug sai tukijan Ruotsista. Emil Jönssön haluaa lisää tietoja hiihtomaailmaa ravisuttaneesta tapauksesta. Emil Jönsson, 31, ei halua tuomita Therese Johaugia. (AOP)
Norjassa koko kansan rakastaman tähti sai heti valtavasti tukea osakseen. Muualla maailmalla Johaugia ei kuitenkaan käsitelty silkkihansikkain. Selitys huulirasvan käytöstä otettiin vastaan lähinnä hilpeydellä ja suomalaisten reaktioita voinee kuvailla vahingoniloisiksi.Poikkeus löytyy naapurista. Ruotsin maajoukkueen Emil Jönsson suhtautuu tapaukseen harvinaisen analyyttisesti, eikä halua vielä nimetä ketään syylliseksi.- Mielestäni se on myrsky teekupissa, ennen kuin saamme varmistuksen jostain muusta, Sotshin sprintin ja parisprintin pronssimitalisti tokaisi Expressenille. Norjalaishiihtäjä antoi syyskuussa positiivisen dopingnäytteen, jossa oli klosteboli-nimistä anabolista steroidia. Jönsson on ainakin vielä valmis hyväksymään Johaugin selityksen Trofodermin-voiteen käyttämisestä rohtuneiden huulien hoitamistarkoituksessa. Hänen mukaansa kyse on tähän asti julkitulleilla tiedoilla "inhimillisestä virheestä, jolla oli valtavat, katastrofaaliset seuraukset".Jönsson kertoo pohtineensa tapausta kahden avainkysymyksen kautta. Onko Johaug ottanut ainetta tahallisesti parantaakseen suorituskykyään? Voidaanko olla varmoja, että vastaus on ehdottomasti ei?- Kunnes olemme vakuuttuneita, että kyse on jostain muusta, ei ole yhtään syytä epäillä toisin. Ja se tuntuisi olevan minulle kaikista tärkeitä urheilijana, Jönsson perustelee näkemystään.Jönssonilla ei luonnollisestikaan ole mielipidettä, kuinka pitkä kilpailukielto Johaugin pitäisi saada.- Asiantuntijat osaavat kertoa minua paremmin, hän tyytyy vastaamaan.Johaug on tällä hetkellä kahden kuukauden väliaikaisessa kilpailukiellossa, joka päättyy joulukuussa. SAMI PILVINEN sami.pilvinen@Iltalehti.fi - Suomen suurin uutispalveluiltalehti.fi
1. Kärpät nappasi SM-liigan tehopuolustajan2. Nyt se vihdoin tapahtui - F1-moguli pantiin tylysti sivuun: "Olen yksinkertaisesti poissa"3. Entinen kiekkolupaus kuoli järkyttävässä bussiturmassa4. Hurjat muskelit! Marit Björgenistä napattiin puhutteleva valokuva5. Erikoinen irvailu SM-liigalle - Uusi Lahden kolumnistilta omaperäinen "kirje" kurinpitäjälle6. Korkeushyppylegendan poika on superlahjakas - hämmentävä tulos 12-vuotiaana7. Suomalaisten palaute yllätti homoudestaan kertoneen Chris Vothin: "Ulkomaalaisena tämä on uskomatonta"8. Norjassa kohistaan - hiihtolegenda ällistyi Northugin kohtelusta: "Merkillistä"9. Pelkokertoimesta tuttu juontaja ajautui leikkimieliseen vääntöön kulisseissa - UFC-järkäle heitti tv-persoonan seinään10. Suomalainen voimanostaja kärysi dopingista - kaksi vuotta pannaa